CELEX: 
Language: et
Date: 2019-03-08 00:00:00
Title: KOMISJONI DELEGEERITUD MÄÄRUS (EL) …/…, millega kehtestatakse eeskirjad, mis käsitlevad piiripunktides teatavaid füüsilisi kontrolle tegevatele töötajatele esitatavaid konkreetseid koolitusnõudeid

SELETUSKIRI
            
            
               1.DELEGEERITUD ÕIGUSAKTI ÕIGUSLIK TAUST
            
            
               Euroopa Parlamendi ja nõukogu määrusega (EL) 2017/625 on kehtestatud eeskirjad ametliku kontrolli kohta, mida teevad liikmesriikide pädevad asutused. Selles on sätestatud, et kolmandatest riikidest saabuvaid teatavatesse kategooriatesse kuuluvaid loomi ja kaupu tuleb ametlikult kontrollida esimeses liitu saabumise piiripunktis. 
            
            
               Selleks et kontrollida vastavust liidu toidutarneahelat käsitlevatele õigusaktidele ja tagada teatav pädevustase, on piiripunktide pädevatel asutustel kohustus määrata töötajad, kes teevad teatavate kaupade füüsilist kontrolli või abistavad veterinaarjärelevalve ametnikku loomade ja liha füüsilise kontrolli tegemisel, üksnes tingimusel, et nad on saanud oma ülesannete täitmiseks asjakohase väljaõppe. 
            
            
               Sellega seoses on käesoleva delegeeritud määruse eelnõuga kehtestatud pädevatele asutustele kohustus töötada välja ja korraldada koolitusi füüsilist kontrolli tegevatele töötajatele ning sätestatud asjakohased koolitusteemad.
            
            
               Tarbetu koormuse vältimiseks on määruse eelnõuga ette nähtud, et pädevad asutused võivad määrata töötajad, kes ei osalenud määruses nimetatud koolitusel, kui nad on saanud koolitust samal teemal osana koolitustegevusest või vahetusprogrammist, mille komisjon korraldas kooskõlas määruse (EL) 2017/625 artikliga 130.
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Konsulteeriti komisjoni eksperdirühmaga „Ametlik kontroll“ (E00911) ja sidusrühmadega.
            
            
               Määruse (EL) 2017/625 artikli 49 lõikel 5 põhineva delegeeritud määruse eelnõu esitati ja seda arutati mitteametlikult eksperdirühma liikmetega peetud kohtumistel. Mitteametlike arutelude toel koostati eelnõu, milles ei esitatud vastuolulisi teemasid. 
            
            
               Mõju hindamist ei tehtud, kuna delegeeritud määrus ei avalda eeldatavasti märkimisväärset negatiivset mõju.
            
            
               Komisjoni veebisaidi (https://ec.europa.eu/info/law/better-regulation/have-your-say_en) kaudu üldsusele pakutud võimalus anda delegeeritud määruse eelnõu kohta tagasisidet andis tulemuseks kolm vastust, milles toetatakse võetud lähenemisviisi ja tehakse täiendavaid ettepanekuid eeskirjade kohaldamiseks Ühendkuningriigis.
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Delegeeritud määruse õiguslik alus on määruse (EL) 2017/625 artikli 49 lõige 5, millega pannakse komisjonile kohustus tegutseda.
            
            
               KOMISJONI DELEGEERITUD MÄÄRUS (EL) …/…,
            
            
               8.3.2019,
            
            
               millega kehtestatakse eeskirjad, mis käsitlevad piiripunktides teatavaid füüsilisi kontrolle tegevatele töötajatele esitatavaid konkreetseid koolitusnõudeid 
            
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
         
         
            
               võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus),
                  1
                eriti selle artikli 49 lõiget 5,
            
            
               ning arvestades järgmist:
            
            
               (1)Määrusega (EL) 2017/625 on ette nähtud eeskirjad, milles käsitletakse liikmesriikide pädevate asutuste tehtavat ametlikku kontrolli liitu sisenevate loomade ja kaupade suhtes, et kontrollida liidu toidutarneahela õigusnormide täitmist.
            
            
               (2)Määruse (EL) 2017/625 artikli 5 lõikes 4 on sätestatud nõue, et kõik ametliku kontrolli ja muude ametlike toimingutega tegelevad töötajad peavad läbima asjakohase koolituse oma pädevusvaldkonnas. Määruse (EL) 2017/625 II lisa I peatükis on sätestatud ametlikke kontrolle tegevate töötajate ja muude ametlike toimingutega tegelevate töötajate koolituse sisu.
            
            
               (3)Määruse (EL) 2017/625 artikli 21 lõike 2 punktis c on nõutud, et pädevad asutused teeksid piiripunkti toodud loomade ametlikke kontrolle, et tagada loomade heaolu nõuete ning eelkõige nende liitu vedamise suhtes kohaldatavate eeskirjade järgimine. Sellised ametlikud kontrollid peavad hõlmama veetavate loomade tervisliku seisundi ja transpordivahendite kontrolli.
            
            
               (4)Määruse (EL) 2017/625 artikli 21 lõikega 3 on ette nähtud, et ametlike kontrollide tegemise ajal võtavad pädevad asutused vajalikud meetmed, et vältida või vähendada miinimumini viivitusi loomade laadimise ja teeleasumise vahel. Kui loomi on vaja vedamise ajal kinni pidada kauem kui kaks tundi, peavad pädevad asutused tagama, et on tehtud asjakohased korraldused nende hooldamiseks ning vajaduse korral nende söötmiseks, jootmiseks, mahalaadimiseks ja varju alla paigutamiseks. Seepärast on asjakohane, et veterinaarjärelevalve ametnikku piirikontrollipunktides loomade füüsilise kontrolli tegemisel abistavad töötajad on saanud sellekohase eriväljaõppe.
            
            
               (5)Määruse (EL) 2017/625 artikli 47 lõikes 1 on sätestatud, et kolmandatest riikidest saabuvaid teatavatesse kategooriatesse kuuluvaid loomi ja kaupu tuleb ametlikult kontrollida esimeses liitu saabumise piiripunktis. Kõnealuse määruse artikli 49 lõike 1 kohaselt peavad sellised ametlikud kontrollid hõlmama dokumentide, identsus- ja füüsilist kontrolli. 
            
            
               (6)Määruse (EL) 2017/625 artikli 49 lõikes 2 on sätestatud, et füüsilist kontrolli teeb veterinaarjärelevalve ametnik, kui kontrollitakse loomi, välja arvatud veeloomad, või liha ja söödavat rupsi. Veterinaarjärelevalve ametnikku võivad abistada töötajad, keda on veterinaarküsimustes koolitatud vastavalt kõnealuse määruse alusel kehtestatud nõuetele ja kelle pädevad asutused on selleks otstarbeks määranud. Samuti on selles sätestatud, et füüsilist kontrolli peab tegema veterinaarjärelevalve ametnik või töötajad, keda on vastavalt kõnealuse määruse alusel kehtestatud nõuetele koolitatud veterinaarküsimustes ja kelle pädevad asutused on selleks otstarbeks määranud, kui kontrollitakse veeloomi, loomseid saadusi, mis ei ole liha ega söödav rups, loomset paljundusmaterjali või loomseid kõrvalsaadusi.
            
            
               (7)Seepärast peavad töötajad, kes teevad ametliku kontrolli raames loomade ja teatavate kaubaliikide füüsilist kontrolli piiripunktis, olema saanud sellekohase eriväljaõppe. Koolitus peaks tagama, et sellised füüsilised kontrollid tehakse samal pädevustasemel kõigis piiripunktides.
            
            
               (8)Euroopa Parlamendi ja nõukogu direktiivis 2005/36/EÜ
                  2
                on sätestatud veterinaararstide üksikasjalik koolitusprogramm. Nimetatud programm hõlmab selliseid teemasid nagu anatoomia, patoloogia, parasitoloogia, kliiniline meditsiin, veterinaaria ja rahvatervis, veterinaariaalased õigusaktid, loomakasvatus ja toiduhügieen (loomset päritolu toiduainete inspekteerimine ja kontroll, toiduhügieen ja -tehnoloogia ning praktiline töö, sealhulgas praktiline töö tapamajades ja toiduainete töötlemise ettevõtetes). Nende valdkondade tundmine on vajalik loomade, loomsete saaduste, loomse paljundusmaterjali ja loomsete kõrvalsaaduste pädeva füüsilise kontrolli tegemiseks. Seepärast on asjakohane kehtestada töötajatele, kes ei ole veterinaarjärelevalve ametnikud, konkreetsed koolitusnõuded nõutava tulemuslikkustaseme saavutamiseks. Praegu ei ole leitud põhjust kehtestada taimeterviseametnike konkreetseid koolitusnõudeid, mis lähevad olemasolevatest nõuetest kaugemale. Seega ei ole vaja, et veterinaarjärelevalve ametnikud ja taimeterviseametnikud kuuluksid käesoleva määruse kohaldamisalasse.
            
            
               (9)Liikmesriikidel peaks olema lubatud määrata töötajaid, kes ei ole küll läbinud käesoleva määruse kohast koolitusprogrammi, kuid on lõpetanud määruse (EL) 2017/625 artiklis 130 osutatud koolituse või töötajate vahetuse programmid, tingimusel et need koolitused või programmid hõlmavad samu teemasid, nagu on nõutud käesoleva määrusega.
            
            
               (10)Komisjoni otsuses 93/352/EMÜ
                  3
                on sätestatud eeskirjad, mis käsitlevad sellise ametniku määramist, keda on spetsiaalselt koolitatud kala kontrollimiseks lossimissadamates asuvates piiripunktides. Kuna kõnealuse otsuse kohaldamisala on hõlmatud määrusega (EL) 2017/625 ja koolitusnõuded on sätestatud käesolevas määruses, tuleks otsus kehtetuks tunnistada.
            
            
               (11)Määrust (EL) 2017/625 hakatakse kohaldama alates 14. detsembrist 2019. Seega tuleks käesolevas määruses sätestatud eeskirju kohaldada samuti alates kõnealusest kuupäevast,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
               Reguleerimisese ja kohaldamisala
            
            
               1.Käesolevas määruses on sätestatud eeskirjad, millega kehtestatakse konkreetsed koolitusnõuded järgmiste määruse (EL) 2017/625 artikli 49 lõike 2 punktides a ja b osutatud töötajate jaoks, kes teevad piiripunktides füüsilist kontrolli:
            
            
               a)töötajad, kes abistavad veterinaarjärelevalve ametnikku loomade, välja arvatud veeloomade füüsilise kontrolli või liha ja söödava rupsi füüsiliste kontrollide tegemisel;
            
            
               b)töötajad, kes teevad veeloomade, muude kui punktis a osutatud loomsete saaduste, loomse paljundusmaterjali või loomsete kõrvalsaaduste füüsilist kontrolli.
            
            
               2.Käesolevat määrust ei kohaldata veterinaarjärelevalve ametnike ja taimeterviseametnike suhtes. 
            
            
               Artikkel 2
               Pädevate asutuste üldised koolitustega seotud kohustused
            
         
         
            
               1.Artikli 1 lõike 1 punktides a ja b osutatud töötajad võivad abistada veterinaarjärelevalve ametnikku füüsilise kontrolli tegemisel või teha füüsilist kontrolli vastavalt määruse (EL) 2017/625 artikli 49 lõikele 2 ainult juhul, kui nad on edukalt läbinud koolitusprogrammi, mis vastab käesoleva määruse artiklis 3 sätestatud nõuetele (edaspidi „koolitusprogramm“). 
            
            
               2.Pädevad asutused töötavad välja ja korraldavad koolitusprogrammi, tagamaks, et artiklis 1 osutatud füüsilist kontrolli tehakse vajaliku tehnilise pädevuse ja teadmiste tasemega. Koolitusprogramm peab olema nii teoreetiline kui ka praktiline.
            
            
               3.Pädevad asutused säilitavad iga isiku kohta paberkandjal või elektroonilisel kujul koolitusprogrammi andmed, sealhulgas kuupäevad, kestuse, programmi kirjelduse ja vajaduse korral tunnistused, mis tõendavad, et töötajad on koolitusprogrammi edukalt läbinud. Liikmesriigi pädevad asutused tagavad, et igal asjaomases liikmesriigis asuval piiripunktil on juurdepääs paberkandjal või elektroonilisel kujul peetavatele koolitusdokumentidele. 
            
            
               Artikkel 3
               Nõuded koolitusprogrammi sisule
            
            
               1.Koolitusprogrammi sisu määratakse kindlaks vastavalt loomadele ja kaupadele, mille jaoks on määratud piiripunktid, ning ülesannetele ja kohustustele, mille täitmiseks on määratud töötajad. 
            
            
               2.Koolitusprogramm hõlmab järgmisi teemasid:
            
            
               a)kohaldatavad liidu õigusaktid, mis käsitlevad loomade ja kaupade liitu sisenemist, sealhulgas füüsilise kontrolli ajal ja pärast seda tehtavad menetlused ja toimingud;
            
            
               b)loomade kontrollimise üldpõhimõtted;
            
            
               c)loomade veokõlblikkuse kontroll;
            
            
               d)loomade käitlemise praktilised aspektid kooskõlas liidu õigusaktidega, sealhulgas kord, mille eesmärk on vältida või vähendada viivitusi piiripunktides ning vajaduse korral loomi sööta, joota, maha laadida ja varju alla paigutada;
            
            
               e)kaupade sensoorne kontroll;
            
            
               f)transpordivahendite ja -tingimuste, sealhulgas temperatuuritundlike kaupade haldamise (külmaahel) ja loomade veo kontroll;
            
            
               g)loomaliikide identifitseerimine, sealhulgas vajaduse korral selliste Euroopa Parlamendi ja nõukogu määruse (EL) nr 1143/2014
                  4
                artikli 3 punktis 2 määratletud invasiivsete võõrliikide tuvastamine, kes on sisse toodud loomade ja kaupade kaudu;
            
            
               h)kontrollimenetlused, mis hõlmavad järgmist:
            
            
               i)seadmete kasutamine;
            
            
               ii)seirekavade rakendamine;
            
            
               iii)loomadega ning loomade ja inimeste tervise aspektidega seotud proovivõtumenetlused ja laboratoorsed analüüsid;
            
            
               i)meetodid laboratoorsete analüüside tulemuste ja nendega seotud otsuste tõlgendamiseks vastavalt liidu kohaldatavate õigusaktide nõuetele;
            
            
               j)riskihindamine, sealhulgas andmete kogumine loomade ja inimeste tervise kohta, et korraldada asjakohaselt suunatud füüsilisi kontrolle;
            
            
               k)ristsaastumise vältimine ja asjakohaste bioturvalisusstandardite järgimine;
            
         
         
            
               l)määruse (EL) 2017/625 artikli 47 lõike 1 punktis b osutatud kaupade märgistusnõuded;
            
            
               m)uuringud ja kontrollimeetodid, mille eesmärk on avastada kaubanduses kelmustel või pettustel põhinevaid tavasid.
            
            
               Artikkel 4
               Töötajate koolitustegevused ja vahetusprogrammid vastavalt määruse (EL) 2017/625 artiklile 130
            
            
               Erandina määruse artikli 2 lõikest 1 võivad artikli 1 lõike 1 punktis a ja b osutatud töötajad abistada veterinaarjärelevalve ametnikku füüsilise kontrolli tegemisel või teha füüsilist kontrolli vastavalt määruse (EL) 2017/625 artikli 49 lõikele 2, kui neid on koolitatud määruse (EL) 2017/625 artikli 130 kohaselt korraldatud koolitustegevuste või vahetusprogrammide raames, tingimusel et need tegevused või programmid hõlmavad käesoleva määruse artikli 3 lõikes 2 osutatud koolitusprogrammi sisu ja teemasid. 
            
            
               Artikkel 5 
               Kehtetuks tunnistamine
            
            
               Otsus 93/352/EMÜ tunnistatakse kehtetuks.
            
            
               Artikkel 6
               Jõustumine ja kohaldamise kuupäev
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Seda kohaldatakse alates 14. detsembrist 2019.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 8.3.2019
            
            
               
                     Komisjoni nimel
               
               
                     president
                     Jean-Claude JUNCKER
               
               
            
         
         
            
                  
                     (1)
                  
                        ELT L 95, 7.4.2017, lk 1.
               
               
                  
                     (2)
                  
                        Euroopa Parlamendi ja nõukogu 7. septembri 2005. aasta direktiiv 2005/36/EÜ kutsekvalifikatsioonide tunnustamise kohta (ELT L 255, 30.9.2005, lk 22).
               
               
                  
                     (3)
                  
                        Komisjoni 1. juuni 1993. aasta otsus 93/352/EMÜ, millega sätestatakse erand kala lossimise sadamates asuvate piiripunktide akrediteerimise tingimustest (EÜT L 144, 16.6.1993, lk 25).
               
               
                  
                     (4)
                  
                        Euroopa Parlamendi ja nõukogu 22. oktoobri 2014. aasta määrus (EL) nr 1143/2014 looduslikku tasakaalu ohustavate võõrliikide sissetoomise ja levimise ennetamise ja ohjamise kohta (ELT L 317, 4.11.2014, lk 35).